b'\n_START_ARTICLE_\nEllis Island\n_START_SECTION_\nHist\xc3\xb2ria\n_START_PARAGRAPH_\nEllis ha tingut tantes denominacions com utilitzacions diferents al llarg de la seva hist\xc3\xb2ria. Si en un inici les tribus \xc3\xadndies locals es referien a ella com "Kioshk" o "Gull Island", durant l\'etapa de colonitzaci\xc3\xb3, va passar a ser coneguda com a "Illa de l\'Ostra" ( "Oyster Island"). La seva designaci\xc3\xb3 actual, doncs, es remunta a la d\xc3\xa8cada de 1770, quan Samuel Ellis es va convertir en el seu propietari._NEWLINE_El 1808 el Govern Federal va comprar l\'illa, destinant-la a usos b\xc3\xa0sicament militars durant aquest per\xc3\xadode i, especialment, en el transcurs de la guerra de 1812 contra els anglesos, quan va ser convertida en fort._NEWLINE_Posteriorment, i a partir de la disposici\xc3\xb3 del president Benjamin Harrison el 1890, Ellis es va convertir en la principal duana de la ciutat. Entre 1892 i 1954 aproximadament 12 milions de passatgers, que van arribar als Estats Units a trav\xc3\xa9s del port de Nova York, hi van ser posats sota inspecci\xc3\xb3, tant de tipus legal com m\xc3\xa8dic, encara que s\'estima que nom\xc3\xa9s un m\xc3\xadnim percentatge va ser deportat al pa\xc3\xafs d\'origen (un 2%), sent aquest grup integrat principalment per pol\xc3\xadgams, criminals, anarquistes i portadors de malalties infeccioses. _NEWLINE_Durant la Primera Guerra Mundial el flux d\'entrada de poblaci\xc3\xb3 va disminuir notablement. \xc3\x89s en aquest moment, a m\xc3\xa9s a m\xc3\xa9s, quan el recinte \xc3\xa9s utilitzat alhora com a lloc de reclusi\xc3\xb3 d\'aquells estrangers considerats com enemics o sospitosos._NEWLINE_Amb la normalitzaci\xc3\xb3 del sistema d\'immigraci\xc3\xb3 perd la seva anterior funci\xc3\xb3, sent l\'illa abandonada al novembre de 1954._NEWLINE_L\'11 de maig de 1965, durant la presid\xc3\xa8ncia de Lyndon Johnson, va ser declarada part del Monument Nacional que conforma la Est\xc3\xa0tua de la Llibertat._NEWLINE_Actualment, doncs, Ellis segueix sent propietat federal de l\'Estat de Nova Jersey, si b\xc3\xa9 el seu \xc3\xbas es limita a funcions exclusivament tur\xc3\xadstiques.L\'edifici principal \xc3\xa9s l\'\xc3\xbanic obert al p\xc3\xbablic de les tres dotzenes de construccions existents. Reobert el 10 de setembre de 1990, despr\xc3\xa9s d\'una restauraci\xc3\xb3 total que va costar m\xc3\xa9s de 160 milions de d\xc3\xb2lars, l\'anomenat Immigration Museum est\xc3\xa0 dedicat a la mem\xc3\xb2ria d\'aquells immigrants de tercera classe i al paper que aquest lloc va tenir durant el proc\xc3\xa9s d\'immigraci\xc3\xb3 massiva dels segles XIX i XX, al que s\'ha fet ref\xc3\xa8ncia anteriorment. _NEWLINE_Avui dia, m\xc3\xa9s de 100 milions de nord-americans poden trobar entre els seus avantpassats, persones que van sojornar a l\'illa Ellis, apart de que moltes de les persones que hi van passar, encara s\xc3\xb3n vives.'